
Managementul proiectelor — suport lucrári practice 


1. Elemente generale pe care trebuie sá le continá un proiect 


Indiferent de tipul proiectelor, de programele din care fac parte (dacá este cazul), cei care 
participă la conceperea lor trebuie să aibă în vedere o serie de aspecte, care se regăsesc în conținutul 
lor. Plasarea acestor aspecte sau gradul de importanţă diferă de la un tip de proiect la altul, de termenii 
de referință specifici proiectului, de cel ce finanţează. 


În general, un proiect este conceput având în vedere următoarele elemente de bază: 
e ideea proiectului sau problema ce se doreşte a fi rezolvată prin proiect; 
e motivaţia proiectului (de ce se doreşte realizarea proiectului şi ce vine în sprijinul realizării lui); 
e scopul proiectului; 
e obiectivele proiectului; 


e  grupul-tintá al proiectului şi/sau cine beneficiază de rezultatele implementării lui (cui îi este 
adresat), care de cele mai multe ori poate să rezulte din scop sau obiective şi/sau trebuie definit 
distinct; 

e  jaloanele sau rezultatele de bază ale proiectului, care se stabilesc pentru fiecare obiectiv; 


e activităţile care concură la realizarea obiectivelor, cu descrierea lor şi stabilirea întinderii în timp şi 
a dependentelor dintre ele; 


e stabilirea echipei de realizare a proiectului, cu identificarea abilităților şi pregătirilor profesionale 
pe care trebuie să le aibă fiecare membru al echipei (apar în conţinutul proiectului dacă sunt 
solicitate sau doar pentru o mai uşoară atribuire a responsabilitátilor pentru membrii echipei); 


e resursele solicitate fie pe obiective, fie descrise pe fiecare activitate în parte; 


e evaluarea financiară a resurselor, indiferent dacă ele există şi sunt puse la dispoziţia echipei 
proiectului sau urmează să fie finanțate prin proiect (contribuţia proprie a celor care propun 
proiectul şi partea care se doreşte să fie finanțată). De fapt, se întocmeşte bugetul proiectului, care 
poate fi defalcat pe fiecare activitate şi pe fiecare resursă în parte, pe perioade de realizare a 
proiectului şi în final pentru întregul proiect; 


e stabilirea indicatorilor prin care rezultatele pot fi urmărite; 


e descrierea modului în care poate fi asigurată continuitatea proiectului la sfârşitul perioadei de 
finanțare (dacă este cazul unui astfel de proiect) sau prognozarea în timp a evoluţiei 
produsului/rezultatului proiectului; 


e identificarea modalitátilor de urmărire şi evaluare a rezultatelor proiectului şi descrierea căilor prin 
care pot fi diseminate informaţiile despre acestea. 


Este necesar să se reţină că toate elemente anterioare trebuie văzute ca un tot unitar, 
neputându-se face abstracţie unele de altele în momentul conceperii proiectului, pentru că nu 
sunt activităţi sau acţiuni care să fie desfăşurate strict secvențial. Între ele există o mare 
interdependentá şi inlántuire logică. 


2. Ideea şi motivaţia proiectului 


La ideea proiectului se ajunge, de cele mai multe ori, plecând de la o problemă care a fost 
identificată în mediul de lucru al echipei proiectului sau al celui care solicită un proiect. De fapt, 
problema poate fi definită ca un dezechilibru între o situaţie dorită şi ceea ce există în realitate. Este o 
evaluare a unor nevoi, prin care se oferă informaţii bazate pe cercetarea domeniului sau a necesităților 

beneficiarilor viitorului proiect. Definirea problemei presupune o formulare clară, explicaţii asupra 
posibilelor componente ale acesteia, localizarea şi principalele cauze care au condus la apariţia ei. 


De fapt, identificarea problemei, descrierea cauzelor care au generat-o şi a avantajelor posibil 
de obținut prin rezolvarea ei constituie justificarea şi motivaţia pentru proiect. Pentru motivarea 
proiectului este necesară o documentare detaliată asupra acesteia, prin sondări de opinii, chestionare, 
analiza documentatiilor existente, statistici etc., şi chiar atragerea unor specialişti pentru a putea 
ajunge la găsirea unor soluţii de rezolvare, dintre care se va alege cea care răspunde cel mai bine 
cerințelor problemei. 


Exemple de posibile probleme - idei de proiecte: 


1. Model educaţional alternativ 

Managementul autoritar al şcolilor, reproducerea din memorie a lecţiilor, şcoli în care 
profesorii au o poziţie autoritară, organizarea într-o formă constantă a orelor, curriculă stabilită şi 
planificată la nivel centralizat sunt elemente ce caracterizează sistemul eductional traditional. Unele 
sisteme educaţionale alternative sunt cunoscute din punct de vedere teoretic. Puţine şcoli pun în 
aplicare abordarea alternativă a învățământului bazat pe taxonomia cognitivă. Aceste şcoli reprezintă 
un progres pentru sistemul educațional, dar ele nu acceptă principiile comunității. 


2. Sistemul de sănătate în tranziţie 

Sistemul de sănătate este caracterizat de o lipsă generală de resurse ca şi de disfunctionalitáti 
morale. Instituţiile sunt într-o continuă creştere a datoriilor, iar ascunderea acestora este o limită în 
dezvoltarea generală a sistemului de asigurare a sănătăţii. Cetăţenii consideră valoarea sănătăţii ca 
fiind elementul primordial în ceea ce-i priveşte, însă statul tratează sistemul de sănătate ca fiind ultima 
prioritate a lui. Printre “bolile” cronice ale sistemului de sănătate pot fi amintite spitale cu o 
supraîncărcare a posturilor cu personal, o eficacitate foarte redusă a sistemului, o calitate slabă a 
serviciilor de sănătate, un control supercentralizat al sistemului de sănătate. Mulţi medici nu văd nici o 
şansă de schimbare pozitivă şi de aceea părăsesc fie sistemul de sănătate, fie ţara. Controlul centralizat 
al spitalelor şi ale altor facilităţi din sistemul de sănatate conduc la pasivitate, la o slabă iniţiativă şi la 
practici mai puțin morale. Nivelul scăzut al stării generale de sănătate a populaţiei este în continuare 
neschimbat. 


3. Centru de consiliere a cetățenilor 

Nu există nici o organizație în țară, indiferent de natura ei (organizaţii neguvernamentale, 
guvernamentale sau partide politice), care să poată oferi asistență legală cetățenilor în domeniul 
drepturilor omului. Inexistenta unor astfel de instituţii conduce la situaţii în care persoane 
incompetente sfătuiesc, adesea, sau consiliează greşit persoane care au probleme grave cu privire la 
drepturile lor. Acest lucru determină o răstălmăcire a prevederilor legale, o slabă cunoaştere a 
problemelor juridice cu privire la drepturile pe care le au cetăţenii. 


3. Scopul proiectului 


Scopul (misiunea) este o declaraţie a ceea ce trebuie să fie realizat, este rezultatul unei acţiuni 
definită pentru rezolvarea unei probleme generale. Scopul reprezintă soluţia la problema identificată, 
este o viziune despre acel lucru spre care sunt orientate toate eforturile. Scopul este la un moment dat 
subiectiv, pentru că oferă o imagine generală asupra modului de rezolvare a unei probleme. Scopul 
trebuie să scoată în relief unde se doreşte să se ajungă prin proiect şi ce nevoi vor fi satisfăcute. 
Exemple de scopuri: 


1. Model educaţional alternativ 

Constituirea unui grup de lucru direct implicat în dezvoltarea sistemului educaţional alternativ, 
atragerea şcolilor din comunitate. Introducerea modelelor educaţionale alternative, pregătirea 
profesorilor şi instructorilor, în diferite locuri, pentru a asigura posibilitatea realizării de comparații 
între diferite sisteme educaţionale. De asemenea, se doreşte ca profesorii să dobândească o atitudine 

umanistă şi democrată, creşterea creativităţii lor şi a elevilor, precum şi implementarea metodelor de 
rezolvare euristică a problemelor din sistemul educaţional. 


2. Sistemul de sănătate în tranziţie 

Sprijin acordat pentru dezvoltarea unei societăți deschise în condiţiile creşterii calității 
sistemului de sănătate, participarea pacienților (prin drepturile lor de a li se asigura un nivel minim de 
sănătate), creşterea nivelului de cunoaştere cu privire la principiile eticii medicale, întărirea relațiilor 
dintre membrii comunităţii, sprijinirea obținerii independenţei personalului de specialitate din sistemul 
de sănatate. 


În ceea ce priveşte componenta educaţională şi de instruire, proiectul se va constitui într-un 
proiect pilot pentru acțiuni similare din regiune sau la nivel naţional. Persoanele care participă trebuie 
să-şi îmbunătăţească performanţele profesionale, astfel încât să-şi dezvolte capacităţile şi abilitățile 
necesare pentru a profesa liber şi independent. 


Din punct de vedere al finanţării, scopul îl constituie obținerea de efecte maxime cu minimum 
de resurse. Resursele financiare vor fi folosite ca suport pentru demararea proiectului pilot, ceea ce îi 
va asigura potenţialul de autosustinere după faza de iniţiere. 


3. Centru de consiliere a cetățenilor 

Punct de consiliere pe probleme legale constituit, în care studenţii de la drept vor presta 
serviciile de bază specifice unui asemenea punct, cum ar fi: interviuri cu cetăţenii, înregistrarea lor 
într-o bază de date, documentare, cercetare. Acest punct se adresează oamenilor obişnuiţi, oamenilor 
de pe stradă. 


De asemenea, se va înfiinţa un centru independent de analiză legislativă, care va oferi servicii 
publicului larg şi instituţiilor publice în legătură cu cele mai noi legi privind drepturile omului şi alte 
aspecte complementare acestei probleme, va analiza conformitatea noilor acte normative din punct de 
vedere constituțional, va compara legislaţia naţională cu cea din EU, toate în schimbul unor taxe, la 
început modice. 


4. Obiectivele proiectului 


Spre deosebire de scop, obiectivul cuprinde o serie de realizări specifice prin care se atinge 
scopul programului/proiectului. Un obiectiv rezolvă doar o anumită parte din problemă, fiind un punct 
final, nu un proces sau o acţiune. El descrie o stare de fapt ce va exista la sfârşitul 
programului/proiectului. Prin el trebuie să se evidenţiază la ce trebuie să se ajungă pentru a rezolva o 
problemă. 

Obiectivele programului sunt finalitáti statuate formal, către a căror realizare sunt dirijate 
resursele. De regulă, ele sunt stabilite de către finantatori sau de către consiliul de conducere al 
programului, iar managerul de program trebuie să directioneze resursele disponibile către atingerea 
lor. De multe ori, obiectivele programului sunt stabilite în termeni vagi (ex.: îmbunătăţirea calității 
mediului, creşterea imaginii firmei etc). Clarificarea obiectivelor programului se realizează prin 
definirea cât mai concisă a obiectivelor proiectelor, esențială pentru conducerea şi evaluarea 
programului/proiectului. 

Obiectivele pot fi clasificate astfel: 

e după termenul de realizare: pe termen lung şi pe termen mediu şi scurt: 
— obiectivele pe termen lung (cunoscute şi sub denumirea de obiective generale, obiective de 
dezvoltare), în cazul unui program, evidențiază direcția generală de dezvoltare sau de politică 

a domeniului la care programul este menit să contribuie. În cazul unui proiect care face parte 

dintr-un program, obiectivul general se referă la contribuţia proiectului la realizarea 

programului; 

— obiectivele pe termen mediu şi scurt (immediate, operaţionale, specifice) sunt formulate ca 
stări dezirabile a grupului țintă, care trebuie atinse prin implementarea programului/ 
proiectului. 

e din punct de vedere al modului de cuantificare a rezultatelor prin care se ating: 

— obiective productive (cantitative) ale căror rezultate sunt produse tangibile (de exemplu, sistem 
de bază de date conceput, bibliotecă creată, uzină de tratare a apei, centru de informare turistică). 
Ele sunt verificabile din punct de vedere statistic şi cuantificabile (exemple: numărul de 
înregistrări în baza de date, numărul de cărți existent în baza de documentare a bibliotecii/numărul 
celor care au apelat la materialele bibliotecii, numărul de locuințe conectat la sistemul de 
canalizare, numărul de persoane consiliate în domeniul turistic/numărul de agenţii de turism care 
au apelat la serviciile centrului ş.a.) 
— obiective de dezvoltare instituțională (calitative) al căror rezultat se concretizează în 
cunoştinţele mult îmbunătăţite sau capacitatea crescută de rezolvare a unor probleme, fiind 
intangibile şi greu de comensurat (de exemplu: îmbunătățirea sistemului educaţional, obţinerea de 
noi calificări, obținerea de certificate/diplome pentru participarea la cursuri de instruire ş.a.). 
Evaluarea schimbărilor pe care le produc astfel de obiective este calitativă, măsurabile prin 
observare, interviuri, chestionare. Totuşi, unele dintre aceste obiective pot fi, la un moment dat, şi 
cuantificate (exemplu: număr persoane instruite care intretin instalațiile de apă, număr de 
persoane instruite pe plan local pentru monitorizarea gradului de poluare). Rezultatele 
cuantificabile ale acestor obiective nu pot fi limitate doar la număr de persoane instruite, ci 
trebuie examinat şi urmărit modul în care aceste persoane desfăşoară activitățile pentru care au 
fost instruite. Astfel de obiective trebuie să conducă la găsirea de soluții pentru alte proiecte, 
atragerea comunității pentru participarea la derularea proiectelor, dezvoltarea sentimentului de 
încredere în resursele locale şi potenţialul lor de replicare. 


Exemple de obiective: 


1. Model educaţional alternativ 

Obiectiv productiv pe termen scurt 

Selectarea, reviziuirea si publicarea, la sfârşitul primului an al proiectului, a 10 lucrări din 
domeniul ştiinţelor sociale şi umane. 

Obiectiv institutional pe termen scurt 

Instruirea, până la sfârşitul anului şcolar, în serii de 3-5 seminarii, a 5 profesori de la liceele 
din zonă astfel încât aceştia să fie capabili să conducă procesul de introducere a modelelor alternative 
de învățământ. 


2. Sistemul de sănătate în tranziţie 

Obiectiv productiv 

Realizarea, la 6 luni după demararea proiectului, a infrastructurii necesare pentru comunicarea 
între birourile instituţiilor partenere, în vederea conectării acestora la baza de date globală a sistemului 
de sănătate. 

Obiectiv instituţional 

Dobândirea de către 3 medici de la fiecare spital, policlinică, dispensar a aptitudinilor de 
desfăşurare a practicilor medicale în mod independent, fără sá mai fie subordonați unei instituţii de 
specialitate. 


3. Centru de consiliere a cetățenilor 

Obiective productive 

Asigurarea răspândirii cunoştintelor despre drepturile umane şi civice ale cetățenilor prin 
pliante specializate, ce vor fi distribuite unui număr cât mai mare de instituţii şi persoane, şi prin 
afişare în spații publice. 

Realizarea unei linii telefonice online în cadrul centrului de analiză, pentru asigurarea unei 
asistente directe a cetățenilor. 

Obiective instituţionale 

Atragerea a 10 studenţi la punctul de consiliere pentru dobândirea de aptitudini profesionale de 
consiliere legală, precum şi pentru prestarea de servicii în interesul comunității. 

Crearea cadrului instituțional pentru derularea activităților din cadrul centrului de analiză. 

Rezolvarea unor cazuri de încălcare a drepturilor omului până la sfârşitul primului an al 
proiectului. 


5. Grupul-tintá al proiectului 


De obicei, pentru proiectele finanţate, grupul-tintá este stabilit de către finanţator, sub forma 
unor categorii bine definite de persoane sau de comunități, asupra cărora proiectul trebuie să-şi 
concentreze atenția. Un proiect poate sá surpindă, la un moment dat, doar o parte din grupul-tintá 
stabilit prin termenii de referință. 

Pentru proiectele care fac parte din interiorul unei organizaţii, grupul-tintá este stabilit de către 
cel care solicită sau propune proiectul, prin scopul acestuia. 

Se întâmplă ca, uneori, grupul-tintá sá nu coincidá cu beneficiarii proiectului, în sensul că cei 
din urmă reprezintă o categorie mult mai mare decât grupul-tintá şi ei beneficiază, în majoritatea 
cazurilor, indirect de rezultatele obţinute prin proiect. De exemplu, proiectul PAEM Paşcani a avut 
erupul-tintá şomerii sub 30 de ani, absolvenţi de liceu şi studii superioare, precum şi femeile fără 
ocupaţie, iar de acest proiect a beneficiat întreaga comunitatea, prin avantajele creării unui Centru de 
mediere şi plasare pe piaţă forței de muncă, a unui sistem informational pe piaţa forței de muncă; 
precum şi firmele care au angajat persoane din grupul-tintá, instituţiile care au format consorțiul local, 
prin institutionalizarea sub forma unei fundaţii ş.a. 

Exemple de grupuri-tintá şi beneficiari: 


1. Model educaţional alternativ 
Grup-tinta 
— profesorii şi instructorii din zona implicată în proiect; 
Beneficiari 
— comunitatea educaţională din zonă; 
— elevii; 
— părinţii. 
2. Sistemul de sănătate în tranziţie 
Grup-tinta 
— personalul de specialitate al spitalelor, policlinicilor, dispensarelor din sistemul de stat de 
asigurare a sănătăţii. 
Beneficiari 
— pacienţii; 
— contribuabilii la asigurarea socială şi de sănătate; 
— instituţiile medicale de specialitate. 
3. Centru de consiliere a cetățenilor 
Grup-tinta 
— persoanele cărora le-au fost încălcate drepturile prevăzute în legislația drepturilor omului; 
— studenţi de la facultăţile de drept; 
— instituţiile publice ce au obligații în privința respectării modului de aplicare a legislaţiei 
drepturilor omului. 
Beneficiari 
— întreaga comunitate. 

6. Jaloanele proiectului 


Jalonul este identificat cu un eveniment ce marchează finalizarea unui set de activități din 
cadrul proiectului. 

Jaloanele proiectului trebuie să fie formulate astfel încât să conducă la un rezultat final la care 
trebuie să se ajungă prin parcurgerea uneia sau a mai multor activităţi. Ele sunt strâns legate de modul 
în care se vor derula activităţile, de perioada de timp necesară pentru efectuarea acelor activități, 
precum şi de indicatorii prognozati a se realiza, indicatori care stau la baza urmăririi şi realizării 
proiectului. 

Jaloanele pot fi definite fie pentru fiecare obiectiv în parte, fie la nivelul întregului proiect. 
Exemple de jaloane: 


1. Model educaţional alternativ 
— modele educaţionale alternative fundamentate; 
— profesori instruiți pentru introducerea modelelor alternative 
— materiale publicate din domeniul ştiinţelor sociale şi umane; 
— model alternativ replicat şi în alte instituţii. 


2. Sistemul de sănătate în tranziţie 
— bază de date creată; 
— sistem de comunicaţii conectat la rețeaua globală; 
— personal de specialitate instruit. 


3. Centru de consiliere a cetățenilor 
— punct de consiliere constituit; 
— centru de consultanță institutionalizat; 
— studenţi instruiți pentru consiliere; 
— cazuri de încălcare a drepturilor omului analizate şi rezolvate; 
— asistenţă directă acordată cetățenilor 


7. Descompunerea proiectului în activități 


Pentru identificarea activităților în care se va descompune întregul proiect este necesar să se 
plece de la răspunsul găsit la următoarele întrebări: 

e cese va efectua în cadrul activității? 

e când se va efectua, ca perioadă în care va începe şi se va întinde, dar şi ca dependenţă față 

de alte activități sau față de un jalon anterior? 

e de cátre cine va fi efectuată fiecare activitate? 

e cum se va desfăşură, în sensul instrumentelor avute la dispoziţie sau a realizării activităţii 
de către echipa proiectului sau prin apelarea la consultanță, colaboratori sau 
subcontractarea întregii activităţi? 

e care sunt resursele solicitate de realizarea activității? 

La descompunerea proiectului în activităţi şi subactivitáti se porneşte de la obiectivele şi 
jalonele identificate pentru a şti cu exactitate ce activități trebuie sá se desfăşoare pentru atingerea 
acestora. Indiferent de scopul proiectului, el trebuie să conţină obligatoriu o activitate de monitorizare 
şi evaluare a modului de derulare a activităţilor, în funcție de o serie de indicatori ce se stabilesc 
pentru fiecare jalon sau obiectiv în parte. 


Exemple de activități şi subactivitati: 
Model educaţional alternativ 
1. Modele educaționale alternative fundamentate: 
— documentare pentru analiza modelelor existente în alte instituții la nivel national sau 
internațional: 
e deplasare la instituțiile din țară; 

e deplasare la instituțiile din străinătate; 
e achiziția de cărți şi realizarea de abonamente; 
— organizarea de întâlniri de lucru cu reprezentanţi ai instituţiilor similare: 
e conceperea programelor întâlnirilor de lucru (tema întâlnirilor, moderatorii şi materialele 
necesare pentru derularea lor); 
e stabilirea locului şi a datei întâlnirilor; 
e promovarea întâlnirilor prin stabilirea listei invitaţilor, realizarea de broşuri de prezentare 
şi transmiterea lor prin diverse mijloace, înregistrarea participanţilor; 
e desfăşurarea întâlnirilor; 
— elaborarea modelelor alternative: 
e conceperea curriculei; 
e stabilirea conținutului programelor analitice ale disciplinelor; 
e editarea şi publicarea de materiale specifice modelului selectat; 
2. Profesori instruiți pentru introducerea modelelor alternative: 
— organizarea de cursuri de instruire: 
e stabilirea locului de desfăşurare a cursurilor; 
e selectarea participanților la cursuri; 
e elaborarea programei cursurilor; 
e selectarea instructorilor; 
e desfăşurarea propriu-zisă a cursurilor; 
e evaluarea participanților; 
— desfăşurarea stagiilor de a profesorilor la instituții din străinatate: 
e contactarea instituțiilor; 
e stabilirea condiţiilor de participare; 
e selecția profesorilor; 
e participarea la stagiile de instruire; 
3. Materiale publicate din domeniul ştiinţelor sociale şi umane: 
— stabilirea temelor ce urmează a fi publicate; 
— stabilirea echipelor de lucru pentru fiecare temă; 
— elaborarea conținutului materialelor; 
— editarea materialelor; 
— contractarea pentru tipărire şi distribuţie: 
e lansare cerere de ofertă; 
e primire şi selecţie oferte; 
e încheierea contractului; 
— distribuţia materialelor 
4. Model alternativ replicat în alte instituţii: 
— publicarea rezultatelor obţinute prin proiect; 
— diseminarea informațiilor în teritoriu; 
— asigurarea de consultanță şi materiale de documentare pentru instituţiile care doresc 
implementarea modelului; 
— construirea unei pagini Web. 


Pentru fiecare dintre activitățile şi subactivitátile enumerate anterior este necesar să se 
stabilească perioada de timp (număr de zile, săptămâni, luni) şi dependenţa dintre ele. Acest lucru se 
realizează într-o fază inițială pe baza unei imagini de ansamblu asupra resurselor pe care le are la 
dispoziție echipa proiectului, urmând ca după aceea ele să fie proiectate astfel încât să se încadreze 
atât în perioada de timp necesară realizării proiectului, cât şi in resursele disponibile. 

Plecând de la aceste elemente, planificarea calendaristică se va realiza prin intermediul 
diagramelor Gantt sau PERT, manual sau cu ajutorul softului specializat. 

Pentru a avea o perspectivă generală asupra activităților şi subactivitátilor în care s-a 
descompus proiectul se foloseşte un model numit Logframe-ul proiectului, care poate fi adaptat la 
specificul proiectului, la cerinţele finantatorului sau funcție de necesităţile echipei proiectului, asa cum 
rezultă din Anexa 1. 

Tot acum este locul identificării riscurilor, a influenţei lor asupra proiectului şi a modalitátilor 
de contracarare a lor. Ele pot fi incluse direct în logframe-ul proiectului sau într-un tabel distinct, aşa 
cum este cel prezentat în Anexa 2. 


8. Stabilirea echipei de realizare a proiectului 


Echipa de realizare a proiectului poate să coincidă cu echipa care a conceput proiectul sau nu. 
În orice caz, este necesar să se ştie cu exactitate ce rol are fiecare membru în cadrul proiectului, astfel 
încât coordonarea şi controlul activităţilor să fie uşor de realizat, atât din punct de vedere al modului 
de derulare şi de atingere a indicatorilor prognozati, cât şi a resurselor consumate. 

Pentru fiecare activitate trebuie să se stabilească o persoană responsabilă cu finalizarea ei, 
persoanele care desfăşoară efectiv activitatea, precum şi sarcinile ce le revin. Dacă pentru mai multe 
activități este necesară prezența unei singure persoane trebuie analizat cum se desfăşoară acele 
activităţi din punct de vedere al timpului, cât de mult solicită acea persoană fiecare activitate în parte 
şi dacă activităţile se pot desfăşura paralel. 

De asemenea, este momentul în care se stabilesc activitățile care vor fi realizate prin 
subcontractarea lor către terți, ceea ce înseamnă că din echipa proiectului vor fi desemnate una sau 
mai multe persoane ce vor răspunde doar de modul în care se va desfăşura contractul, respectarea 
condiţiilor de contractare a activităţii, recepţia rezultatului final al activității. 

Atribuirea responsabilitátilor se poate realiza printr-o diagramă de structură sau organigramă, 
sau printr-un model ca cel prezentat în Anexa 3. 


9. Resursele solicitate de proiect 


Aşa cum rezultă şi din logframe-ul prezentat în Anexa 1, resursele pot fi stabilite odată cu 
descompunerea pe activităţi şi cu prezentarea indicatorilor de realizare. Pentru fiecare obiectiv în parte 
sau pentru fiecare activitate, la planificarea resurselor trebuie să se aibă în vedere atât timpul alocat 
proiectului, cât şi resursele financiare şi umane care i-au fost repartizate. Principalele categorii de 
resurse sunt: 

e umane 

e materiale 

e financiare 

e tehnologice 

e informaționale 

Ele se cuantifică în funcție de nevoile fiecărei activităţi sau obiectiv, de exemplu: 

e pentru resurse umane în termeni de luni pentru cei angajaţi permanent, în termen de om-ore 

sau om-zile pentru colaboratori sau consultanţi; 

e pentru materiale sub forma consumabilelor necesare, a materialelor de producție, a altor 

componente sub forma pieselor de schimb sau a upgrade-urilor solicitate prin proiect; 

e pentru resurse financiare: taxele şi impozitele care se plătesc, asigurările care se fac în 

cadrul proiectului, valoarea subcontractelor ce vor fi încheiate; 

e pentru cele tehnologice: sub foma numărului de echipamente ce vor fi folosite în cadrul 

proiectului; 

e pentru cele informaţionale în termeni de achiziții de materiale de bibliotecă, abonamente, 

includeri în diverse grupuri sau liste de discuţii etc. 

Anexa 1 


Matricea logical framework 


Descriere Indicatori de realizare Surse de verificare Riscuri şi ipoteze 
Obiective pe termen lung: DD 


Obiective pe termen scurt: Oo O 

ANEXA 2 


GRAFICUL RESPONSABILITÁTILOR PENTRU PROIECT 


Activitatea/ Manager de Persoana 1 Persoana 2 | Persoana 3 | Firmal Firma 2 Persoana/ 
sine MA A Firma n 


Tipuri de responsabilități 
R = Responsabil cu efectuarea activității A = Aprobă elemente pentru desfăsurarea activităților C = Consultanţă 
I = Informat cu privire la derularea activității D = Derulează activitatea 

ANEXA 3 


ANALIZA IPOTEZELOR DE LUCRU SI A RISCURILOR 


Ipoteza/riscul Valoarea pentru proiect (criticá) Actiuni de efectuat 


Factorii ce ar putea influenţa proiectul şi care trebuie sa fie luaţi în considerare la stablirea ipotezelor si riscurilor proiectului: 
e economici e tehnici 


e financiari e sociali si culturali 
e legislativi e ecologici 
e politici e manageriali 

10. Elaborarea bugetului proiectului 


La realizarea bugetului trebuie să se plece de la două lucruri esențiale: 

e timpul de desfăşurare a proiectului; 

e suma alocată proiectului. 

De fapt este etapa ce o continuă pe cea precedentă, în sensul că toate resursele care au fost 
alocate trebuie să fie evaluate acum cu ajutorul unei unități monetare, de preferat o unitate ce nu 
fluctuează prea mult în timp, sub influenţa condiţiilor economico-sociale (USD, EURO). 

Pentru a uşura activitatea de urmărire şi control a proiectului, este de preferat ca bugetele să se 
realizeze, pe de o parte, pe fiecare activitate conținută de proiect, iar, pe de altă parte, pe fiecare lună 
sau perioadă calendaristică reprezentativă pentru proiect, ca unitate de măsură a timpului. 

Pe lângă formularele aproape standard de bugete, pentru înţelegerea acestora mai este necesar 
să se realizeze şi o serie de note explicative pentru categoriile bugetare care nu pot fi detaliate în 
cadrul bugetului, aşa cum rezultă şi din Anexa 4 şi Anexa 5. De fapt, notele explicative vin să sprijine 
sumele care au rezultat în urma evaluării resurselor, în sensul de a explica proveniența şi necesitatea 
lor. 

Pentru fiecare proiect există o serie de categorii de cheltuieli comune, aşa cum apar în cadrul 
Anexei 4. Însă, sunt situaţii când categoriile bugetare eligibile sunt clar formulate de către finanţator 
sau cel ce a inițiat proiectul. 


11. Stabilirea indicatorilor 


Pentru fiecare jalon sau activitate a proiectului se stabilesc indicatori prin care se poate urmări 
modul de implementare a proiectului şi modul în care rezultatele parțiale au fost atinse. La stabilirea 
indicatorilor se pleacă de la cele două tipuri de obiective (productive şi instituţionale). În orice caz, 
indicatorii trebuie să fie stabiliți clar, să fie cuantificabili, să fie uşor de verificat realizarea lor şi să fie 
realişti, pe baza informațiilor culese în etapa de motivare a proiectului. 


Exemple de indicatori: 


1. Model educaţional alternativ 
— 2 modele educaţionale alternative selectate pentru implementare; 
— 20 de profesori instruiți pentru introducerea modelelor alternative 
— 10 materiale publicate din domeniul ştiinţelor sociale şi umane; 
— 5 instituţii care vor implementa modelele alternative implementate; 
— 5 întâlniri ale reprezentanților instituțiilor similare; 
— 10 broşuri de prezentare a modului de implementare a modelelor alternative. 


2. Sistemul de sănătate în tranziţie 
— 2500 de înregistrări în baza de date creată, ce va conţine informaţii despre unităţile medicale 
existente, personalul de specialitate, specificul unităţilor; 
— 10 reţele intranet dezvoltate în 10 instituţii medicale pentru conectarea lor la o rețea globală; 
— 30 de persoane din categoria personalului de specialitate instruit. 


3. Centru de consiliere a cetățenilor 
— 1 punct de consiliere constituit cu bază de documentare şi bază materială; 
— 1 centru de consultanță institutionalizat, cu existența a cel puţin 10 consultanţi de 
specialitate; 
— 25 de studenţi instruiți pentru activitatea de consiliere; 
— 25 de cazuri de încălcare a drepturilor omului analizate şi rezolvate; 
— 100 de solicitanti pentru asistență directă; 
— 10 abonamente la reviste de specialitate; 

— 100 de cărți şi alte materiale de specialitate achiziționate; 
— 250 de persoane care accesează baza de documentare a centrului. 


12. Asigurarea continuității proiectului 


În cazul proiectelor ce sunt finanţate, prin acest punct se urmăreşte să se stabilească 
modalităţile în care echipa proiectului poate să atragă fondurile necesare pentru derularea activităților 
proiectului şi după încheierea finanțării. Echipa proiectului trebuie să facă dovada existenţei surselor 
de finanţare, prin acte sau scrisori de intenţie din partea potențialilor sponsori sau a instituțiilor care 
pot face donaţii sau prin calcule de eficienţă prin derularea activităţilor generatoare de venituri (taxe 
de consultanta, taxe de instruire ş.a.). 

În cazul proiectelor realizate în interiorul organizaţiei, asigurarea continuității constă în 
elaborarea fluxului de trezorerie (cash flow) pentru următorii 5 ani din care să rezulte perioada de 
recuperare a investiţiei făcute şi de când începe să se obțină profit. 


13. Urmărirea şi evaluarea rezultatelor proiectului 


Pe baza surselor de verificare stabilite la descompunerea proiectului în activități şi a 
indicatorilor de realizare prevăzuţi, echipa proiectului trebuie să stabilească metodele prin care va 
controla şi va raporta pe parcurs şi la sfârşitul proiectului modul de atingere a obiectivelor. Ca metode 
de urmărire şi evaluare pot fi enumerate: 

e rapoarte tehnice intermediare şi finale; 

e rapoarte financiare intermediare şi finale; 

e calculul indicatorilor de eficiență partiali şi finali; 

e compararea resurselor prevăzute a se aloca pentru fiecare perioadă cu cele consumate 

efectiv; 

e analiza modului de îndeplinire a sarcinilor care au revenit fiecărei persoane din echipa 

proiectului; 

e perioadele de timp la care membrii echipei trebuie să raporteze faţă de responsabilul cu 

activitatea sau cu întregul proiect ş.a. 

Trebuie reținut că o serie de metode de evaluare sunt stabilite direct de către finanţator, echipa 

proiectului trebuind doar să-şi stabilească metodele de control intern. 

Categorie bugetara |A. Cheltuieli exploatare (NI II IE A, 


sia z 2. Chelt. 
Activitate 1. Chirie 
curente 


3. Chelt. |4. Consult./ 6. Mat. 
5. Promot. 
pers. servicii consum. 


| 
[TOTAL Proiect | | | | 


7. Editare si 
multiplicare 


8. Mobilitati 
(deplasare, 
cazare, diurna) 


9. Mat. pt. 


biblioteca 


10. Abon. 
reviste 


Anexa 


11. Chelt. 
speciale 


12. Chelt. 
neprev. 


4 


- UM - 


Total 

BUGET ESTIMAT PE LUNI 
| Categorie bugetara | Lunai | Luma2 | _Luma3 | «+: | Lunan |  Totallwi | 
A. Cheltuieli exploatare | e a a e al 


TOTAL Proiect Suma (A+B)| Suma (A+B)| Suma (A+B)| Suma (A+B)| Suma (A+B) Suma (A+B) 


(cifra de control) 

BUGET ESTIMAT AGREGAT 
A. Cheltuieli exploatare | 
Chief] 
P.C hehuieti curente ff 
3. Cheltuieli personal ome | 
4. Consultanta/servieñi fomos | 
ATTE RI MRI II III RI PE: PES 
A GE 


ENEE si 17. Editare si multiplicare | 


8. Mobilitati (cheltuieli de 
pers-zile 
Sophsare, cazare, diurna) 
> Matora pentru biblioteca m 
o A ERIE FE Ie EI, OO 
Chola speciale AAA AE AN 
12. Cheltuieli neprevazute IN IESO IESO IESO ISO DI E 
Subtotal operationale (A| J o | >> S SumaAj SumaA| SumaAl 


Ooo O 

Mobilier scule o FOSO d d e S S 
EE A: E ENE DS TEE PE AA 
| Subtotalinvestiii(B]_ | | || [| SwmB| SumaB| Suma] 
pa A AAA AA 

Anexa 5 


Note explicative la bugetul Centrului de Excelenţă pentru Studii Europene 
A. CHELTUIELI OPERAȚIONALE 


1. Personal propriu - persoane management proiect: 
7 persoane * 12 luni * 70 EUR/luná = 5880EUR 
- secretar centru: 
1 pers. * 4 ore/zi * Szile/sapt. * 4 sapt./luna * 12 luni * 2EUR/ora = 1920EUR 
- bibliotecar centru de documentare: 
1 pers. * 12 luni * 100EUR/luna = 1200EUR 
- responsabil puncte teritoriale: 
1 pers./pct. * 4 pct. * 12 luni * 100EUR/luná = 4800EUR 
- secretar puncte teritoriale: 
1 pers./pct. * 4 pct. * 4 ore/zi * Szile/sapt. * 4 sapt./luna * 12 luni * 2EUR/ora = 
7680EUR 
Total cheltuieli = 21480EUR 
2. Consultanţă specialişti români | - consultanță specialitate elaborare, planuri de învățământ, programe analitice, 
organizare cursuri, asigurare asistență: 
20 pers.-ore * SEUR/orá * 12 luni * 3 pers. = 3600EUR 
- pregătire suport cursuri: 
20 discipl * 14 ore/discipl. * 3EUR/ora = 840EUR 
- desfăşurare cursuri de formare continuă in 2 puncte teritoriale: 
2 module * 80 ore/modul * 2 pct. * 4.5EUR/ora = 1440EUR 
- organizare conferinta nationala: 
5 pers. * 2 luni * 2 ore/zi * 5 zile/sapt. * 4 sapt./luna * SEUR/ora = 2000EUR 
- design pagină Web: 
1 pers. * 1 luna * 250EUR/luna = 250EUR 
- actualizare pagina Web: 
5 ore/luna * 12 luni * SEUR/ora = 300EUR 
Total cheltuieli = 8430EUR 
3. Cosnultanta specialisti straini | - profesori straini care predau in Romania: 


4 profesori * 10 zile/prof. * 100EUR/zi = 4000EUR 
Total cheltuieli = 4000 EUR 


4. Editare si multiplicare - editare şi multiplicare suport curs: 
materiale didactice si de 20 cursuri * 200 ex./curs * 3.5EUR/ex. = 14000EUR 
cercetare - editare: broşură de prezentare centru si rezultate cercetare: 
4 broşuri * 1.5EUR/brosură * 300 exemplare = 1800 EUR 
- editare si publicare studiu de cercetare: 
1 studiu * 400 exemplare * SEUR/ex. = 2000EUR 
- publicare volum conferinta nationala: 
1 vol. * 200 ex. * 3EUR/ex. = 600EUR 
Total cheltuieli = 18400EUR 
5. Materiale pentru bibliotecă - achiziţie cărți de specialitate: 
50 titluri * 10 exemplare/titlu * SOEUR/exempl. = 25000EUR 
- abonamente reviste si publicatii de specialitate 
10 rev. * 2 abon./rev. * 100 EUR/abon. = 2000EUR 
Total cheltuieli: 27000 EUR 
6. Cheltuieli de transport intern - deplasare pentru cursuri de formare continuă: 
20 depl. * 60EUR/depl = 1200 EUR 
- deplasare participanţi mese rotunde: 
10 partic. * 4 mese rotunde * 20EUR/partic. = 800EUR 
- deplasare participanti conferinta nationala: 
20 particip. * 60EUR/partic.=1200EUR 
Total cheltuieli: 3200 EUR 
7. Chletuieli de cazare internă - deplasare pentru cursuri de formare continuă: 
20 depl. * 4 nopți * 1ISEUR/noapte = 1200 EUR 
- deplasare participanti conferinta nationala: 
20 particip. * 1 noapte * 15EUR/partic.=300EUR 


17 


Managementul proiectelor — suport lucrări practice 


|| Total cheltuieli: 1500 EUR 


8. Diurnă pentru deplasarea - deplasare pentru cursuri de formare continuă: 

internă 20 depl. * 3 zile * 10EUR/z1 = 600 EUR 
- deplasare participanţi mese rotunde: 
10 partic. * 4 mese rotunde * 1 zi/partic. * 10EUR/zi. = 400EUR 
- deplasare participanti conferinta nationala: 


20 particip. * 2 zile/partic. * 1YEUR/zi=400EUR 
Total cheltuieli: 1400 EUR 

9. Burse studenti romani - transport: 
10 studenti * SOOEUR/student = S000EUR 
- subzistenta: 
10 studenti * 4 sapt. * 525EUR/sapt. = 21000EUR 
Total cheltuieli = 26000EUR 

10. Burse profesori romani - transport: 
5 profesori * S00EUR/student = 2500EUR 
- subzistenta: 
5 profesori * 8 sapt. * 395EUR/prof. = 15800EUR 
Total cheltuieli = 18300E UR 

11. Cheltuilei deplasare profesori | - transport: 

straini 4 profesori * 500EUR/student = 2000EUR 
Total cheltuieli = 2000EUR 

12. Materiale - 6 top hârtie *12 luni*4EUR/top = 288EUR 
- 5 toner imprimanta * 6 buc.* SOEUR/buc. = 1500EUR 
- 1 toner copiator * 6 buc * 100EUR/buc = 600EUR 
- alte consumabile: 25EUR/luna * 8 luni = 200EUR 
Total cheltuieli = 2588EUR 

13. Cheltuieli curente - 4QEUR/luna * 12 luni = 480EUR 
- conexiune Internet pentru punctele teritoriale: 
- 200EUR/luna * 4 puncte * 12 luni = 9600 
Total chletuieli = 10080E UR 

14. Cheltuieli promoţionale - 1 anunt presa/luna * 6 luni * 9OEUR/anunt =540EUR 
- 1 anunt radio/luna * 6 luni * S00EUR/anunt = 3000EUR 
- pliante promoţionale: S00EUR/an 
Total cheltuieli = 4040 EUR 


15. Cheltuieli neprevăzute - cheltuieli neprevăzute: 3000EUR 
Total cheltuieli = 3000EUR 


B. INVESTITII Detaliate în buget 


Total investiţii = 1000EUR 


TOTAL BUGET 152418EUR 

